title: Reachrainn
text: Reachrainn (Lambay  pe Lambay Island e saozneg) zo un enezenn e Mor Iwerzhon, el lark da Zulenn. Emañ war-hed 4 km diouzh an douar-bras hag ar poent pellañ er reter eus Republik Iwerzhon eo.
  
  Div enezenn all eus Iwerzhon o deus anvioù heñvel : Reachlainn e kontelezh Aontroim ha Reachlainn Uí Bhirn e kontelezh Dún na nGall. 
  
  Stank eo an evned-mor en enezenn : enni e vez ereved, morvrini, gouelini gris, torted o neizhiañ. Ur c’hoadig oulm zo, an hini diwezhañ en Iwerzhon. 
  Daoust ma ne oa ket bet aloubet Iwerzhon gant ar Romaned en Henamzer, e ouzomp e oa anavezet enez Reachrainn ganto. Anvet e veze Limnios ganto. E 795 e voe taget an enezenn gant ar Vikinged, an dagadenn gentañ gant ar bobl-se war Iwerzhon, moarvat. Un anv norsek eo Lambay, ennañ an dibenn –ay, a verk un enezenn. Er  e oa ur c’hastell war an enezenn ha talvezout a reas da doull-bac’h evit soudarded a-du gant ar roue Jakez II, goude o faezhidigezh en Emgann ar Bóinn (Boyne). War dreuzoù an  e voe treuzfurmet ar c’hastell-se en un ti-meur klet, perc’hennet bremañ gant ur familh nobl, ar familh Revelstoke. 
  
  E-kichen enez Reachrainn ez eas al lestr “Tayleur” d’ar straed e miz Genver 1854, gant 650 den pe war-dro en e vourzh. Lesanvet eo bet "an Titanic kentañ". Eus Liverpool e oa aet ar vag kuit ha da Aostralia e oa da vont, evit he beaj kentañ. An hanter eus an dud a voe beuzet. Kant anezho a voe beziet e Reachrainn. Ne voe nemet 290 den a chomas bev.
  
  Gwelet ivez 
   RMS Tayleur, er Wikipedia saoznek.
  
  Liammoù diavaez 
   Pennad diwar-benn istor Reachrainn (e saozneg)
  
  Notennoù ha daveennoù 
  
  Inizi Iwerzhon
  Kontelezh Dulenn